
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση - προσαρμογή Οργανισμού Εσωτερικής 
Υπηρεσίας (ΟΕΥ) του Δήμου Σοφάδων στις διατά¬ 
ξεις του Ν. 2190/94 - Ίδρυση ίδιας Ταμιακής 

Υπηρεσίας Ν. Καρδίτσας. 

Κατάρτιση Οργανισμού Εσωτερικής Υπηρεσίας (ΟΕΥ) 

του Δημοτικού Ωδείου Καρδίτσας. 

Χορήγηση άδειας άσκησης επαγγέλματος Κοινωνικού 

Λειτουργού στην Μπουχώρη Αντιγόνη. 

Διάλυση της Διαδημοτικής Επιχείρησης «ΡΑΔΙΟ 5». 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. 17094 (1) 

Τροποποίηση - προσαρμογή Οργανισμού Εσωτερικής 
Υπηρεσίας (ΟΕΥ) του Δήμου Σοφάδων στις διατάξεις 
του Ν. 2190/94 - Ίδρυση ίδιας Ταμιακής Υπηρεσίας Ν. 
Καρδίτσας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 


Έχοντας υπόψη: 

1. Τις διατάξεις του άρθρου 12παρ. 3 του Ν. 1188/81 
«Περί του Κώδικα κατάστασης προσωπικού των ΟΤΑ». 

2. Τις διατάξεις του άρθρου 29Ατου Ν. 1558/85 σχετικά 
με τον έλεγχο δαπανώνπου προκαλούν οι κανονιστικές δι¬ 


οικητικές πράξεις. 

3. Τις διατάξεις του άρθρου 34 του Ν. 2190/94 
«Σύσταση ανεξάρτητης αρχής για την επιλογή προσωπι¬ 
κού και ρύθμιση θεμάτων διοίκησης. 

4. Τις διατάξεις του Ν. 2218/94» Ίδρυση Νομαρχιακής 
Αυτοδιοίκησης τροποποίηση διατάξεων για την 
Πρωτοβάθμια Αυτοδιοίκηση, την Περιφέρεια και άλλες 
διατάξεις». 

5. Τις διατάξεις του άρθρου 8 του Ν. 2307/95. 

6. Τις διατάξεις του Π. Δ/τος 37α/87 και του Π. Δ/τος 


22/89. 

7. Την αριθμ. 73/96 απόφαση του Δημοτικού 
Συμβουλίου Σοφάδων σχετικά με τροποποίηση - προσαρ¬ 
μογή του Οργανισμού Εσωτερικής Υπηρεσίας (Ο.Ε.Υ.) 
στις διατάξεις του Ν. 2190/94. 


8. Την αριθμ. 5/54/15.10.96 γνωμοδότηση του Υπηρεσι¬ 
ακού Συμβουλίου προσωπικού ΟΤΑ του άρθρου 8 του Ν. 
2307/95, αποφασίζουμε: 

Εγκρίνουμε την αριθμ. 73/96 απόφαση του Δημοτικού 
Συμβουλίου Σοφάδων με την οποία γίνεται τροποποίηση - 
προσαρμογή του Οργανισμού Εσωτερικής Υπηρεσίας 
(ΟΕΥ) όπως παρακάτω: 

Αρθρο Ιο 

Όλες οι Υπηρεσίες του Δήμου συνιστούν το τμήμα 
Δημοτικών Υπηρεσιών το οποίο στο εξής θα απαρτίζεται 
από τις παρακάτω υπηρεσίες: 
α. Διοικητική Υπηρεσία 
β. Οικονομική - Ταμιακή Υπηρεσία 
γ. Τεχνική Υπηρεσία 
δ. Υπηρεσία Ύδρευσης 
ε. Υπηρεσία Καθαριότητας 
στ. Υπηρεσία Κήπων και Δενδροστοιχειών 
ζ. Υπηρεσία Ηλεκτροφωτισμού. 

Άρθρο 2ο 

Η Οργανική σύνθεση και διαβάθμιση των θέσεων του 
προσωπικού του Δήμου ορίζεται ως εξής: 

Α. ΔΙΟΙΚΗΤΙΚΗ ΥΠΗΡΕΣΙΑ 

1) Κατηγορία ΠΕΙ Διοικητικού 
Μία (1) θέση με βαθμούς Δ' - Α' 

2) Κατηγορία ΔΕΙ Διοικητικού 
Πέντε (5) θέσεις με βαθμούς Δ' - Α' 

3) Κατηγορία ΥΕ1 Κλητήρων - θυρωρών - Γεν. 
Καθηκόντων 

Δύο (2) θέσεις με βαθμούς Ε' - Β' 

Β. ΟΙΚΟΝΟΜΙΚΗ - ΤΑΜΙΑΚΗ ΥΠΗΡΕΣΙΑ 

1) Κατηγορία ΠΕΙ Διοικητικού 
Μία (1) θέση με βαθμούς Δ' - Α' 

2) Κατηγορία ΔΕΙ Διοικητικού 
Μία (1) θέση με βαθμούς Δ' - Α' 

3) Κατηγο ρία ΔΕ 14 Ελεγκτών Εσόδων - Εξόδων 
Μία (1) θέση με βαθμούς Δ' - Α' 

Δύο (2) θέσεις με βαθμούς Ε' - Β' 

Γ. ΤΕΧΝΙΚΗ ΥΠΗΡΕΣΙΑ 

1) Κατηγορία ΠΕ3 Πολιτικών Μηχανικών 
Μία (1) θέση με βαθμούς Δ'- Α' 

2) Κατηγορία ΤΕ3 Τεχνολόγων Πολιτικών Μηχανικών 
Δύο (2) θέσεις με βαθμούς Δ' - Α' 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Δ. ΥΠΗΡΕΣΙΑ ΥΔΡΕΥΣΗΣ 
Μία (1) θέση με βαθμούς Δ' - Α' 

Ε. ΚΑΤΗΓΟΡΙΑ ΚΑΘΑΡΙΟΤΗΤΑΣ 

1) Κατηγορία ΔΕ29 Οδηγών Αυτοκινήτων 
α) Τρεις (3) θέσεις με βαθμούς Δ' - Α' 

β) Μία (1) θέση με βαθμούς Δ' - Α' 

Η θέση της παρ. β συστήθηκε με τον Ν. 1476/84 και κα- 
ταργείται μόλις κενωθεί με οποιονδήποτε τρόπο. 

2) Κλάδος ΥΕ16 Προσωπικού Καθαριότητας 
α) Έξι (6) θέσεις με βαθμούς Ε' - Β' 

β) Τέσσερις (4) θέσεις με βαθμούς Ε' - Β' 

Οι θέσεις της παρ. β' συστήθηκαν με τον Ν. 1476/84 και 
καταργούνται μόλις κενωθούν με οποιονδήποτε τρόπο. 
ΣΤ. ΥΠΗΡΕΣΙΑ ΚΗΠΩΝ ΚΑΙ ΔΕΝΔΡΟΣΤΟΙΧΕΙΩΝ 
1) Κατηγορία ΔΕ35 Δενδροκηπουρών 
Δύο (2) θέσεις με βαθμούς Δ' - Α' 

Ζ. ΥΠΗΡΕΣΙΑ ΗΛΕΚΤΡΟΦΩΤΙΣΜΟΥ 
1) Κατηγορία ΔΕ24 Ηλεκτρολόγων 
Μία (1) θέση με βαθμούς Δ' - Α' 

Οι προϊστάμενοι των ανωτέρω υπηρεσιών θα επιλέγο¬ 
νται από τους υπαλλήλους βαθμού Α των Κατηγοριών 
ΔΕ, ΤΕ, ΠΕ και αν δεν υπάρχουν υπάλληλοι με την προϋ¬ 
πόθεση αυτή, επιλέγονται προσωρινά υπάλληλοι βαθμού 
Β', σύμφωνα με τις διατάξεις του άρθρου 9 Ν. 1587/86. 

Προσωπικό με σύμβαση εργασίας ιδιωτικού δικαίου αο¬ 
ρίστου χρόνου. 

α) Μία (1) θέση εργάτη - φύλακα Δημοτικού 
Νεκροταφείου με 3ωρη απασχόληση την ημέρα. 

β) Μία (1) θέση καθαρίστριας γραφείων του Δήμου με 
3ωρη απασχόληση την ημέρα. 

Η θέση της παρ. β' καταργείται αμέσως μετά την με ο- 
ποιονδήποτετρόπο αποχώρησητου υπαλλήλου που υπη¬ 
ρετεί. 

γ) Δύο (2) θέσεις οδηγών αυτοκινήτων. 

Οι θέσεις της παρ. γ καταργούνται αμέσως μετά την με 
οποιονδήποτε τρόπο αποχώρηση των υπαλλήλων που υ¬ 
πηρετούν. 

δ) Μία (1) θέση εργάτη καθαριότητας 
Η θέση της παρ. δ' καταργείται αμέσως μετά την με ο- 
ποιονδήποτετρόπο αποχώρησητου υπαλλήλου που υπη¬ 
ρετεί. 

Άρθρο 3ο 

Όλες οι υπηρεσίες εποπτεύονται από τον Δήμαρχο. 

Η αρμοδιότητα και η οργανική δύναμη των κατά το άρ¬ 
θρο 2 Δημοτικών Υπηρεσιών ορίζεται όπως παρακάτω: 

Α. ΔΙΟΙΚΗΤΙΚΗ ΥΠΗΡΕΣΙΑ 

1. Γ ραφείο Προϊσταμένου των Υπηρεσιών του Δήμου 
Προΐσταται όλωντων υπηρεσιώντου Δήμου και ελέγχει 
την εύρυθμη και επαρκή λειτουργία τους έναντι των επι¬ 
ταγών του Νόμου. 

Παραλαμβάνει και θεωρείτην αλληλογραφία που απευ¬ 
θύνεται στο Δήμο, την θέτει υπόψη του Δημάρχου και την 
διαβιβάζει με το πρωτόκολλο του Δήμου στις αρμόδιες υ¬ 
πηρεσίες και γραφεία. 

Θεωρεί όλα τα εξερχόμενα έγγραφα και ελέγχει την 
διατύπωση του περιεχομένου τους, προκειμένου να απο¬ 
φευχθεί η δημιουργία δικαιωμάτων ή υποχρεώσεων εις 
βάρος του Δήμου. 

Συντάσσει έγγραφα, αναφορές, εκθέσεις επί θεμάτων 
που δεν υπάγονται στην αρμοδιότητα άλλων υπηρεσιών, 
καθώς και εγκυκλίους και κανονιστικές επιταγές του 
Δημάρχου. 


Ελέγχει το προσωπικό για την εκτέλεση των καθηκό¬ 
ντων του, αναθέτει δε όταν υπάρχει ανάγκη - μετά την έ¬ 
γκριση του Δημάρχου - σε οποιονδήποτε υπάλληλο κάθε 
έκτακτη εργασία, έστω και άσχετη προς την ειδική αρμο- 
διότητάτου. 

Παρακολουθεί την Εφημερίδα της Κυβέρνησης, καθώς 
και την Νομολογία των Υπουργείων ή άλλες γνωματεύ¬ 
σεις και οδηγίες και γενικά κάθε στοιχείο που αφορά την 
Δημοτική Νομοθεσία. 

Ερμηνεύει και ανακοινώνει τα παραπάνω σε όλες τις υ¬ 
πηρεσίες του Δήμου. 

Μελετά και εισηγείται μέτρα για την πιο οικονομική και 
ορθολογική λειτουργία των δημοτικών υπηρεσιών. 

Ενεργεί την σχετική αλληλογραφία και παρακολουθεί 
την πορεία των δικαστικών υποθέσεων του Δήμου. 

Καταρτίζει και διατυπώνει εγγράφως όταν χρειάζεται 
τις εισηγήσεις του Δημάρχου προς το Δημοτικό 
Συμβούλιο, σε συνεργασία με τις αρμόδιες υπηρεσίες. 

Μελετά και εισηγείται τη σύνταξη ή τροποποίηση του 
Οργανισμού Εσωτερικής Υπηρεσίας του Δήμου. 

Φροντίζει για την έγκαιρη κατάρτιση από τους αρμόδι¬ 
ους των ετήσιων εκθέσεων ουσιαστικών προσόντων των 
υπαλλήλωντου Δήμου, τη σύνταξη του Πίνακα αρχαιότη¬ 
τας των υπαλλήλων και την υποβολή τους αρμοδίως. 

Εποπτεύει για τη σύνταξη και διατύπωση των αποφάσε¬ 
ων του Δημοτικού Συμβουλίου και Δημαρχιακής 
Επιτροπής. 

Ενεργεί υπηρεσιακά για διορισμούς, προαγωγές, άδει¬ 
ες, ποινές απολύσεις και γενικά για κάθε ζήτημα που α¬ 
φορά το τακτικό προσωπικό του Δήμου, σύμφωνα με τις 
διατάξεις των Νόμων και εγκυκλίων. 

Φροντίζει για την τήρηση των ατομικών φακέλλων των 
υπαλλήλων, του μητρώου των υπαλλήλων και των συνα¬ 
φών βιβλίων και καταστάσεων. 

Εκδίδει πιστοποιητικά υπηρεσίας υπαλλήλων του 
Δήμου. 

Συγκεντρώνει κάθε χρόνο τις εκθέσεις των προϊσταμένων 
που αφορούν την υπηρεσιακή κατάσταση των υπαλλήλων. 

Ενεργεί για τις απολύσεις, προσλήψεις κ.λπ. του έκτα¬ 
κτου προσωπικού και τηρεί το μητρώο αυτών. 

2. Γραφείο Δημοτικού Συμβουλίου και Δημαρχιακής 
Επιτροπής 

Καταρτίζει σύμφωνα με τις υποδείξεις του Δημάρχου 
καιτου Προέδρου του Δημοτικού Συμβουλίου την ημερή¬ 
σια διαταγή των συνεδριάσεων του Δημοτικού 
Συμβουλίου και της Δημαρχιακής Επιτροπής. 

Φροντίζει τα εισαγώμενα θέματα να είναι νομότυπα και 
επιμελείται για την έγκαιρη επίδοση των σχετικών προ¬ 
σκλήσεων. 

Τηρεί τα επίσημα βιβλία και ευρετήρια πρακτικών και α¬ 
ποφάσεων του Δημοτικού Συμβουλίου και της 
Δημαρχιακής Επιτροπής και φροντίζει για τη σύνταξη, έκ¬ 
δοση και κανονική υπογραφή τους. 

Συγκεντρώνει τις αιτήσεις και αναφορές που απευθύ¬ 
νονται στο Δημοτικό Συμβούλιο, καθώς και έγγραφα, ε¬ 
ρωτήσεις και αιτήσεις που διαμείβονται μεταξύ 
Δημάρχου, Δημαρχιακής Επιτροπής και Δημοτικού 
Συμβουλίου. 

Μεριμνά για σχετικές απαντήσεις επ’ αυτών. 

Μεριμνά για την έγκαιρη δημοσίευση, κατά τις διατά¬ 
ξεις του Νόμου των αποφάσεων του Δημοτικού 
Συμβουλίου. 

Κοινοποιεί αντίγραφα των λαμβανομένων αποφάσεων 

στις ενδιαφερόμενες υπηρεσίες του Δήμου και στους 
Δημοτικούς Συμβούλους και διεκπεραιώνει κάθε ιδιαίτε¬ 
ρη εντολή του Προέδρου. 

3. Γραφείο Πρωτοκόλλου και Δακτυλογράφησης. 

Επιμελείται της πρωτοκόλλησης στο βιβλίο πρωτοκόλ¬ 
λου του Δήμου των εισερχομένων και εξερχομένων εγ¬ 
γράφων. Τα εισερχόμενα παραδίδει στα αρμόδια γρα¬ 
φεία για ενέργεια. 

Παραλαμβάνει και διεκπεραιώνειτη συντασσόμενη από 
τις υπηρεσίες αλληλογραφία του Δήμου. 

Ενεργεί την αντιγραφή, δακτυλογράφηση και αναπα¬ 
ραγωγής όταν απαιτείται των εγγράφων του Δήμου. 
Ταξινομεί στα αρχεία τα έγγραφα επί των οποίων έληξε 
κάθε ενέργεια, διαφυλάσσει στο αρχείο το Δήμου και τη¬ 
ρεί το αναγκαίο για την εύκολη χρήση αυτού ευρετήριο. 

4. Γραφείο Μητρώων Αρρένων - Στρατολογίας - 
Δημοτολογίων - Εκλογικών. 

Τηρεί σύμφωνα με το Νόμο τα ετήσια Μητρώα 
Αρρένων, τα πρόσθετα Μητρώα Αρρένων τα βιβλία μετα¬ 
βολών και των σχετικών ευρετηρίων και εκδίδει όλα τα 
σχετικά πιστοποιητικά και βεβαιώσεις. 

Φροντίζει για την εκτέλεση των καθηκόντων που ανατί¬ 
θενται στο Δήμο προς διενέργεια εκλογών. 

Διενεργεί κάθε εργασία που έχει σχέση με τα 
Δημοτολόγια και τους Στρατολογικούς πίνακες του 
Δήμου και εκδίδει τα σχετικά πιστοποιητικά. 

Διεκπεραιώνει κάθε εργασία σχετική με το Νόμο περί 
στρατολογικών εισφορών. Ασχολείται με θέματα που έ¬ 
χουν σχέση με τους Πολιτικούς Νόμους. 

5. Ληξιαρχείου - Στατιστικής 

Συντάσσει και υπογράφει τις ληξιαρχικές πράξεις γεν¬ 
νήσεων, βαπτίσεων, γάμων, θανάτων κ.λπ. 

Τηρείτο ληξιαρχικά βιβλία που ορίζει ο Νόμος και εκδί¬ 
δει από αυτά με αίτηση των ενδιαφερομένων σχετικά α¬ 
ποσπάσματα και αντίγραφα. 

Διεξάγει την αλληλογραφία που αφορά το γραφείο και 
έχει όλες τις ευθύνες του ληξιαρχείου απέναντι στο νόμο 
και της Προϊσταμένης Διοικητικής Αρχής. 

Συντάσσει και τακτοποιεί κάθε στοιχείο που αφορά των 
αυξομειώσεων του πληθυσμού την υγιεινή, εκπαιδευτική 
κ.λπ. κατάσταση του Δήμου. 

Β. ΟΙΚΟΝΟΜΙΚΗ - ΤΑΜΙΑΚΗ ΥΠΗΡΕΣΙΑ 

Οι επιμέρους αρμοδιότητες και τα καθήκοντα του οικο¬ 
νομικού τμήματος που αφορούν το Λογιστήριο, την 
Υπηρεσία Προσόδων και Δημοτικής Περιουσίας και την 
Ταμειακή υπηρεσία, έχουν ως εξής: 

1. ΛΟΓΙΣΤΗΡΙΟ 

Καταρτίζει τον προϋπολογισμό και απολογισμό εσόδων 
- εξόδων του Δήμου και τις αντίστοιχες εκθέσεις, έχει την 
μέριμνα της ψήφισης και έγκρισης αυτών. 

Εισηγείται την αναμόρφωση του προϋπολογισμού. 

Παρακολουθεί, συγκεντρώνει και απεικονίζει λογιστικά, 
τα οικεία λογιστικά βιβλία, τα αποτελέσματα της εκτέλε¬ 
σης του προϋπολογισμού εσόδων και εξόδων του Δήμου 
καθώς και την κίνηση του Δημοτικού χρέους. 

Διενεργεί όλες τις προμήθειες του Δήμου, είτε με δημο¬ 
πρασία, είτε με απ’ ευθείας ανάθεση, σύμφωνα με τις δια¬ 
τάξεις των σχετικών νό μων ή αποφάσεων το υ Υπο υ ργείο υ. 

Συντάσσει το πρωτόκολλο και κάθε άλλο δικαιολογητι- 
κό παραλαβής των διαφόρων ή κάθε πραγματοποιούμε¬ 
νης δαπάνης και εκδίδειτα σχετικά εντάλματα πληρωμής. 

Τηρεία τα βιβλία ημερολογιακών και καθολικών εσόδων 
και κάθε άλλο βιβλίο αρμοδιότητας λογιστηρίου. 


Τηρεί μισθολογικό μητρώο των υπαλλήλων και συντάσ¬ 
σει μισθολογικές καταστάσεις πληρωμής του προσωπι¬ 
κού του Δήμου. 

Εισάγει και διαφυλάσει στην αποθήκη το προμηθευόμε- 
νο, κάθε είδους υλικό για τις ανάγκες του Δήμου και επι¬ 
πλέον συγκεντρώνει και εν καιρώ εκποιεί με δημοπρασία 
το άχρηστο υλικό. 

2. Γραφείο Δημοτικών προσόδων και Δημοτικής περι¬ 
ουσίας. 

Είναι το αρμόδιο όργανο για την παρακολούθηση των ε¬ 
σόδων του Δήμου και ειδικότερα: 

Εκτελεί κάθε εργασία για την επιβολή, κατάργηση, μεί¬ 
ωση ή αύξηση των δημοτικών φόρων, τελών και δικαιω¬ 
μάτων καθώς και για την βεβαίωση αυτών. 

Ελέγχει τα στοιχεία άλλης Δημοτικής προσόδου. 

Παρακολουθεί από το Δημόσιο την απόδοση των 
Δημοτικών φόρων που εισπράττονται από το Δημόσιο 
Τομέα για λογαριασμό του Δήμου. 

Διεξάγει κάθε προπαρασκευαστική εργασία των επιτρο¬ 
πών επίλυσης των μεταξύ Δήμου και φορολογουμένωντυ- 
χόν φορολογικών αμφισβητήσεων και διαφορών για οφει- 
λόμενους Δημοτικούς φόρους, τέλη και δικαιώματα. 

Φροντίζει όπως ο Δήμος κατέχει νόμιμα την ακίνητη πε¬ 
ριουσία του και εκτελεί κάθε εργασία που σχετίζεται με 
την κτηματική περιουσία του Δήμου και τα έσοδα που 
προέρχονται από αυτήν. 

Φυλάσσει τα κτηματολόγια του Δήμου, μεριμνά για την 
ενημέρωση τους και τηρεί φακέλλους που αφορούν τα ό¬ 
ρια του Δήμου. 

Διενεργεί δημοπρασίες για την εκμίσθωση, εκποίηση 
της κινητής και ακίνητης περιουσίας του Δήμου σύμφωνα 
με τις ισχύουσες διατάξεις. 

3. Ταμειακή Υπηρεσία 

Την Ταμειακή υπηρεσία διεξάγει ο Δημοτικός Ταμίας ο 
οποίος ορίζεται με απόφαση Δημάρχου και έχειπροσωπι- 
κή ευθύνη. 

Ο Δημοτικός Ταμίας έχει τις ακόλουθες αρμοδιότητες 
και καθήκοντα: 

- Εισπράττει τα κάθε μορφής έσοδα του Δήμου. 

- Εξοφλεί τα χρηματικά εντάλματα μέσα στα όρια των 
πιστώσεων του προϋπολογισμού. 

- Ασκεί ή εντέλλεται τη λήψη αναγκαστικών μέτρων για 
κάθε μορφή οφειλής προς το Δήμο. 

- Ασκεί την ποινική δίωξη κατά των οργάνων που είναι ε¬ 
πιφορτισμένα με την εκτέλεση των ενταλμάτων προσωπι¬ 
κής κράτησης για τυχόν αμέλειάτους. 

- Εποπτεύει την είσπραξη των εσόδων ώστε αυτή να ε- 
νεργείται στις νόμιμες προθεσμίες. 

- Υποβάλλει κάθε μήνα στο Δήμαρχο και στη 
Δημαρχιακή Επιτροπή λογαριασμό των εσόδων και εξό¬ 
δων του Δήμου. 

Γ. ΤΕΧΝΙΚΗ ΥΠΗΡΕΣΙΑ 

Φροντίζει τη συντήρηση των δημοτικών κτιρίων, μνημεί¬ 
ων και εγκαταστάσεων. 

Μεριμνά για την εφαρμογή του σχεδίου πόλης, ενεργεί 
τον έλεγχο και την θεώρηση των συντασσομένων μελε¬ 
τών, εκπονεί τις μελέτες κάθε είδους έργων και προμη¬ 
θειών, συντάσσει μελέτες που σχετίζονται με τη λειτουρ¬ 
γία και βελτίωση των υπηρεσιών του Δήμου (καθαριότη¬ 
τας, φωτισμού, ύδρευσης κ.λπ.). 

Καταρτίζειτους όρους γιατη διακήρυξη καιδημοπράτι- 
ση των εκτελούμενων έργων. 

Φροντίζει για τη σύνταξη των τεχνικών μελετών και επι¬ 
βλέπει την ορθή εκτέλεση και παραλαβή όλων των δημο¬ 
τικών έργων, φυλάσσει, καταρτίζει και ενημερώνειτο κτη¬ 
ματολόγιο. 

Εκδίδει άδειες για την εκτέλεση από δημότες ή άλλους 
τρίτους διαφόρων εργασιών στις πλατείες, στους δρό¬ 
μους και τα πεζοδρόμια και φροντίζει για την επαναφορά 
τους στην προηγούμενη κατάσταση. 

Χαρακτηρίζει τις ετοιμόρροπες και επικίνδυνες οικοδο¬ 
μές και συντάσσει σχετικό πρωτόκολλο, παρακολουθεί 
και εισηγείται ανάλογα επί ζητημάτων που προκύπτουν α¬ 
πό την εφαρμογή του σχεδίου πόλης σε συνεργασία με 
την αρμόδια κρατική υπηρεσία. 

Μελετά και προτείνει τροποποιήσεις, επεκτάσεις, βελ¬ 
τιώσεις του σχεδίου πόλης, για λήψη σχετικών αποφάσεων 
από το Δημοτικό Συμβούλιο, μεριμνώντας για την έγκριση 
αυτών και τη δημοσίευση των σχετικών διαταγμάτων. 

Δ. ΥΠΗΡΕΣΙΑ ΥΔΡΕΥΣΗΣ 
Αρμοδιότητες της υπηρεσίας ύδρευσης 
Φροντίζει για τη συντήρηση και καλή λειτουργία του υ- 
δρευτικού δικτύου και εκτελεί όλες τις εργασίες αποκα¬ 
τάστασης των βλαβών, την εγκατάσταση παροχετεύσεων 
στους δημότες εφ’ όσον αυτό ζητηθεί με αίτηση από τους 
ενδιαφερομένους.Τις λοιπές λεπτομέρεις θα ορίζει ο κα¬ 
νονισμός ύδρευσης. 

Ε. ΥΠΗΡΕΣΙΑ ΚΑΘΑΡΙΟΤΗΤΑΣ 
Αρμοδιότητες Υπηρεσίας Καθαριότητας 
Μεριμνά για την κανονική διενέργεια της καθαριότητας 
του Δήμου. 

Καταρτίζει το ημερήσιο πρόγραμμα διαδρομής των αυ¬ 
τοκινήτων συλλογής απορριμάτων, οικιών και καταστη¬ 
μάτων και τα συγκεντρώνει σε κατάλληλο χώρο εκτός της 
πόλης που ορίζεται από την υγειονομική επιτροπή, εκτε¬ 
λεί οποιαδήποτε άλλη εργασία που έχει σχέση με την κα¬ 
θαριότητα της πόλης και της λαϊκής αγοράς. 

Μεριμνά για την προμήθεια όλων των εργαλείων καθα¬ 
ριότητας. 

Τις λοιπές λεπτομέρειες θα ορίζει ο κανονισμός καθα¬ 
ριότητας. 

ΣΤ. ΥΠΗΡΕΣΙΑ ΚΗΠΩΝ ΚΑΙ ΔΕΝΔΡΟΣΤΟΙΧΕΙΩΝ 
Υπηρεσία Κήπων και δενδροστοιχειών 
Φροντίζει ώστε οι δενδροστοιχίες να είναι από καλλωπι¬ 
στικά δενδρύλια και συγχρόνως να είναι εναρμονισμένα. 

Φροντίζει για τη διατήρηση και επέκταση του πρασίνου 
της πόλης, την καθαριότητα των πράσινων κοινόχρηστων 
χώρων καθώς και των χώρων των παιδικών χαρών. 

Προβαίνει την αντικατάσταση των φθαρμένων πάγκων 
και τα ελείποντα μέρη διαφόρων οργάνων ή αντικειμένων 
και αντιμετωπίζει άμεσα κάθε φθορά πρασίνου και σε πε¬ 
ρίπτωση συγκεκριμένης καταγγελίας για φθορά καταλο¬ 
γίζει τη σχετική δαπάνη, εισηγούμενος στο Δήμαρχο το 
οικονομικό κόστος της συγκεκριμένης ζημιάς. 

Καταρτίζει πρόγραμμα επίκαιρης φύτευσης, σποράς, με 
επιφάνειες γκαζόν, κατάλληλων φυτών για κάθε εποχή. 

Προστατεύει το πράσινο και τα φυτά με τον κατάλληλο 
και επίκαιρο ψεκασμό για την καταπολέμηση των ασθε¬ 
νειών των φυτών, λίπανση με τα κατάλληλα φυσικά ή τε¬ 
χνικά λιπάσματα. 

Ζ. ΥΠΗΡΕΣΙΑ ΗΛΕΚΤΡΟΦΩΤΙΣΜΟΥ 
Υπηρεσία Ηλεκτροφωτισμού 

Φροντίζει για την συντήρηση και καλή λειτουργία του 
Δημοτικού Φωτισμού. Τις λοιπές λεπτομέρειες θα ορίζει ο 
κανονισμός Ηλεκτροφωτισμού. 


Άρθρο 4ο 

Η κατανομή του προσωπικού κατά υπηρεσίες και γρα¬ 
φεία γίνεται με απόφαση του Δημάρχου σύμφωνα με τις 
εκάστοτε υπηρεσιακές ανάγκες. 

Άρθρο 5 

Οι υπεύθυνοι των υπηρεσιών οφείλουν να παρίστανται 
στις συνεδριάσεις του Δημοτικού Συμβουλίου ή της 
Δημαρχιακής Επιτροπής, ότανπρόκειται να συζητηθεί θέ¬ 
μα της αρμοδιότητάςτου αφού πρώτα ειδοποιηθούν από 
τον Προϊστάμενο Προσωπικού και τον Πρόεδρο του 
Δημοτικού Συμβουλίου. 

Άρθρο 6ο 

Τον υπεύθυνο κάθε υπηρεσίας, όταν απουσιάζει ή κω¬ 
λύεται τον αναπληρώνει ο αμέσως κατά βαθμό ανώτερος 
υπάλληλος της αυτής υπηρεσίας και μεταξύ ομοιόβαθ- 
μων ο αρχαιότερος υπάλληλος. 

Εν ελλείψει ορίζεται από το Δήμαρχο άλλος υπάλληλος 
από άλλη υπηρεσία. 

Άρθρο 7ο 

Χρέη γραμματέως στις από το Δημοτικό Συμβούλιο ή τη 
Δημαρχιακή Επιτροπή συνιστώμενες επιτροπές μελέτης 
διαφόρων Δημοτικών θεμάτων, εκτελούν οι υπεύθυνοι 
των υπηρεσιών στην αρμοδιότητα των οποίων υπάγονται 
οι υποθέσεις ή οι νόμιμοι αναπληρωτές τους. 

Άρθρο 8ο 

Τατου διορισμού των καθηκόντωντου περιορισμού του 
χρόνου εργασίας, της αστικής ευθύνης, των δικαιωμά¬ 
των, των αδειών, των μεταβολών της υπηρεσιακής κατά¬ 
στασης, των ηθικών αμοιβών, των πειθαρχικών ποινών και 
της λύσεως της υπαλληλικής σχέσης των στις διατάξεις 
του παρόντος υπαγομένων υπαλλήλων διέπονται από τις 
διατάξεις του Κώδικα καταστάσεως των Δημοτικών και 
Κοινοτικών Υπαλλήλων. 

Άρθρο 9ο 

Το προσωπικό με σύμβαση Ιδιωτικού Δικαίου που προ- 
βλέπεται από τον παρόντα Οργανισμό, καθώς και το λοι¬ 
πό προσωπικό που παρέχει στο Δήμο τις υπηρεσίες του 
με σύμβαση εργασίας Ιδιωτικού Δικαίου, διέπεται από τις 
συναφείς διατάξεις. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου 
Σοφάδων, το ύψος της οποίας δεν μπορεί να προσδιορι- 
σθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καρδίτσα, 22 Οκτωβρίου 1996 
Με εντολή Γεν. Γραμμ. Περιφ. Θεσσαλίας 
Ο Αναπλ. Περιφ. Δ/ντή 
ΕΜΜΑΝ. ΑΝΤΙΜΗΣΑΡΗΣ 
-♦- 

Αριθ. 17095 (2) 

Κατάρτιση Οργανισμού Εσωτερικής Υπηρεσίας (ΟΕΥ) 
του Δημοτικού Ωδείου Καρδίτσας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 12 παρ. 3 του Ν. 1188/81 

«περί του Κώδικα κατάστασης προσωπικού των ΟΤΑ». 

2. Τις διατάξεις του άρθρου 29Α του Ν. 1558/85 σχετικά 
με τον έλεγχο δαπανών που προκαλούν οι κανονιστικές 
διοικητικές πράξεις. 

3. Τις διατάξεις του άρθρου 34 του Ν. 2190/94 «Σύσταση 
ανεξάρτητης αρχής για την επιλογή προσωπικού και ρύθ¬ 
μιση θεμάτων διοίκησης». 

4. Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης τροποποίηση διατάξεων για την 
Πρωτοβάθμια Αυτοδιοίκηση, την Περιφέρεια και άλλες 
διατάξεις». 

5. Τιςδιατάξειςτου άρθρου 8του Ν. 2307/95. 

6. Τις διατάξεις του Π.Δ/τος 37α/87 και του Π.Δ/τος 
22/89. 

7. Την αριθμ. 12/4/5.6.96 απόφαση του Διοικητικού 
Συμβουλίου του Δημοτικού Ωδείου Καρδίτσας με την ο¬ 
ποία καταρτίσθηκε ο Οργανισμός Εσωτερικής Υπηρεσίας 
(Ο.Ε.Υ.). 

8. Την αριθμ. 224/96 απόφαση του Δημοτικού 
Συμβουλίου Καρδίτσας με την οποία εγκρίθηκε η ανωτέ¬ 
ρω απόφαση του Διοικητικού Συμβουλίου του Δημοτικού 
Ωδείου Καρδίτσας σχετικά με την κατάρτιση του 
Οργανισμού Εσωτερικής Υπηρεσίας. 

9. Την αριθμ. 5/55/15.10.96 γνωμοδότηση του 
Υπηρεσιακού Συμβουλίου προσωπικού ΟΤΑ του άρθρου 
8του Ν. 2307/95, αποφασίζουμε: 

Εγκρίνουμε την αριθμ. 224/96 απόφαση του Δημοτικού 
Συμβουλίου Καρδίτσας με την οποία εγκρίθηκε η αριθμ. 
12/4/5.6.96 απόφαση του Διοικητικού Συμβουλίου του 
Δημοτικού Ωδείου Καρδίτσας σχετικά με την κατάρτιση 
του Ο.Ε.Υ. του Ωδείου όπως παρακάτω: 

Άρθρο Ιο 

Το Δημοτικό Ωδείο Καρδίτσας συστήθηκε με την υπ’ α- 
ριθμ. 41902/83 απόφαση του Υπουργού Εσωτερικών σύμ¬ 
φωνα με την αριθμ. 105/83 απόφαση του Δημοτικού 
Συμβούλου Καρδίτσας και δημοσιεύτηκε στο ΦΕΚ 
380/Β/30.6.83. Σαν αυτοδιοικούμενο Νομικό Πρόσωπο 
Δ.Δ. του Δήμου Καρδίτσας διέπεται από τον κώδικα 
Δήμων και Κοινοτήτων Π.Δ/γμα 410/95. Σαν μουσικό ί¬ 
δρυμα διέπεται απάτη Νομοθεσία περί Ωδείων και ειδικό¬ 
τερα από το Β.Δ/γμα 16/1966 όπως τροποποιήθηκε και 
τους άλλους σχετικούς Νόμους και αποφάσεις του τμή¬ 
ματος Μουσικής του Υπουργείου Πολιτισμού και 
Επιστημών. 

Το προσωπικό του Δημοτικού Ωδείου Καρδίτσας, διέ- 
πεται από τις διατάξεις του Κώδικα καταστάσεων 
Δημοτικών και Κοινοτικών Υπαλλήλων που ισχύουν κάθε 
φορά, καθώς επίσης και από τα άρθρα 14, 15, 16 και 17 
του Β.Δ. 16/1966 που σύμφωνα με το άρθρο 3 παρ. 2 του 
Ν. 299/1976 ισχύει για άλατα Μουσικά Ιδρύματα που λει¬ 
τουργούν στην Ελλάδα εκτός από το Κρατικό Ωδείο 
Θεσ/νίκης. 

Την αριθμ. 5890/22.4.96 απόφαση της περιφερειακής 
Διοίκησης Νομού Καρδίτσας με την οποία έχει υπαχθεί 
στις διατάξειςτου Α' μέρους του Ν. 1188/81 το προσωπι¬ 
κό του Δημοτικού Ωδείου Καρδίτσας. Η ανωτέρω απόφα¬ 
ση λήφθηκε κατόπιν της αριθμ. 4/31.1.96 απόφαση του 
Διοικητικού Συμβουλίου του Δημοτικού Ωδείου και της α- 
ριθμ. 1/5/28.3.96 σύμφωνης γνώμης του Υπηρεσιακού 
Συμβουλίου Προσωπικού ΟΤΑ (άρθρον 8 Ν. 2307/95) και 
έχειδημοσιευθεί στο ΦΕΚ 332/Β/14.5.96. 

Τις διατάξειςτου άρθρου 12του Ν. 1188/81 όπως τρο¬ 


ποποιήθηκε και συμπληρώθηκε μεταγενέστερα σχετικά 
με την κατάρτιση του Οργανισμού Εσωτερικής 
Υπηρεσίας του Δημοτικού Ωδείου Καρδίτσας. 

Άρθρο 2ο 

ΣΚΟΠΟΣ ΤΟΥ ΩΔΕΙΟΥ ΕΙΝΑΙ 

1. - Η κατάρτιση εκτελεστών και δασκάλων για όλους 
τους κλάδους της ενόργανης φωνητικής και θεωρητικής 
μουσικής. 

2 - Η εκπαίδευση μαθητών για επιμόρφωση στους πα¬ 
ραπάνω κλάδους. 

3 - Η συγκρότηση Χορωδιών και Ορχήστρας δωματίου. 

4. - Η διάδοση της μουσικής στο ευρύτερο κοινό. 

5. - Η περισυλλογή παραδοσιακής μουσικής. 

6. - Η συμβολή στην ανύψωση της πολιτισμικής στάθ¬ 
μης της πόλης και της περιοχής με την οργάνωση συναυ¬ 
λιών, μουσικών και άλλων καλλιτεχνικών εκδηλώσεων. 

Άρθρο 3ο 

ΣΥΓΚΡΟΤΗΣΗ ΥΠΗΡΕΣΙΩΝ 

Το Δημοτικό Ωδείο Καρδίτσας αποτελείται από τις υπη¬ 
ρεσίες: 

I. - ΔΙΟΙΚΗΤΙΚΗ: Σ’ αυτήν ανήκουν του Γραφείο 
Γ ραμματείας. 

II. - ΕΚΠΑΙΔΕΥΤΙΚΗ: Η Διεύθυνση Μουσικής 
Εκπαίδευσης αποτελείται από Σχολές και Τμήματα 
Σχολών ως εξής, όπως ορίζονται από το άρθρο 9 του Β.Δ. 
16/1966. 

1. Σχολή Ανωτέρων Θεωρητικών Μαθημάτων μετά εξής 
μη αυτοτελή τμήματα: 

α. Τμήμα Ωδικής, 
β. Τμήμα Αρμονίας, 
γ. Τμήμα Ενοργάνωσης. 
δ. Τμήμα Ενορχήστρωσης, 
ε. Τμήμα Αντίστιξης και Φυγής, 
στ. Τ μήμα Σύνθεσης. 

2. Σχολή ανόργανης Μουσικής με τα τμήματα: 
α. Πληκτών οργάνων. 

β. Εγχόρδων οργάνων. 

γ. Πνευστών οργάνων (ξύλινων και χάλκινων), 
δ. Κρουστών οργάνων. 

3. Σχολή φωνητικής Μουσικής και Μελοδραματικής 
Τέχνης μετμήματα: 

α. Μονωδίας. 

' β. Μελοδραματικής. 

4. Σχολή Βυζαντινής Μουσικής. 

5. Σχολής Ελληνικής Παραδοσιακής Μουσικής. 

6. Σχολή Διεύθυνσης Χορωδίας. 

7. Σχολή Διεύθυνσης Συμφωνικής Ορχήστρας. 

8. Προωδιακή Σχολή. 

ΚΕΦΑΛΑΙΟ ΔΕΥΤΕΡΟ 
ΔΙΑΡΘΡΩΣΗ ΘΕΣΕΩΝ 

Το προσωπικό του Δημοτικού Ωδείου διακρίνεται σε 
Διοικητικό και Εκπαιδευτικό. Οι θέσεις του, κατατάσονται 
σε κατηγορίες, κλάδους και βαθμούς σύμφωνα μετά άρ¬ 
θρα 34 του Ν. 2190/94. 

Άρθρο 4ο 

I. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 
Κατηγορία Δ.Ε. Κλάδος ΔΕΙ Διοικητικού. 

Μία (1) θέση ΔΕΙ κλάδου Διοικητικού με βαθμούς Δ-Α, 
με απολυτήριο εξαταξίου Γυμνασίου ή Λυκείου ή ισότιμου 
προς αυτά Σχολεία. 

II. ΘΕΣΗ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 
Συ στήνεται μία (1) θέση Διοικητικού υπαλλήλου κατη¬ 
γορίας Δ.Ε. με σχέση εργασίας ιδιωτικού δικαίου αορί¬ 
στου χρόνου η οποία καταργείται αυτοδίκαια μόλις κενω¬ 
θεί με οποιοδήποτε τρόπο. 

Άρθρο 5ο 

Σύμφωνα με το άρθρο 14του Β.Δ. 16/1966το διδακτικό 
προσωπικό του Δημοτικού Ωδείου, αποτελείται από τον 
Διευθυντή, τους καθηγητές, τους δασκάλους και τους ε¬ 
πιμελητές. Τα προσόντα του Διευθυντή και του λοιπού δι¬ 
δακτικού προσωπικού καθορίζονται από τις διατάξειςτων 
άρθρων 15 και 16 του ως άνω Β.Δ/τος. 

Άρθρο 6ο 

ΘΕΣΕΙΣ ΔΙΔΑΚΤΙΚΟΥ ΠΡΟΣΩΠΙΚΟΥ 

1. Κατηγορία Π.Ε. 

Κλάδος Π.Ε. Καθηγητών. 

Μία (1) θέση καθηγητού πιάνο με βαθμούς Δ-Α και μετά 
τυπικά προσόντα που ορίζονται στο άρθρο 16παρ. Ιατου 
ως άνω Β.Δ/τος. 

Άρθρο 7ο 

Οι Υπηρεσίες που αναγράφονται στο προηγούμενο άρ¬ 
θρο, διοικούνται άμεσα από το Διοικητικό Συμβούλιο του 
Ωδείου και το προσωπικό που απασχολείται σ’ αυτές, ε¬ 
νεργεί κατά τις εντολές του Προέδρου του Διοικητικού 
Συμβουλίου, τον Διευθυντή του Ωδείου και των προϊστα¬ 
μένων των υπηρεσιών. 

Άρθρο 8ο 
ΠΡΟΣΩΠΙΚΟ 

1. - Η εν γένει: υπηρεσιακή κατάσταση του προσωπικού 
του Δ.Ω.Κ. διέπεται από τις διατάξεις του Ν. 1188/81 (αρ. 
258 έως 300). 

2 - Οποιαδήποτε πρόσληψη έκτακτου προσωπικού που 
γίνεται σύμφωνα με τις κείμενες διατάξεις γνωστοποιεί¬ 
ται στο τμήμα Μουσικής του Αρμοδίου Υπουργείου για α¬ 
ναγνώριση του τίτλου σπουδών του. 

Άρθρο 9ο 

1 -Για τη μισθοδοσία, τον τρόπο διορισμού, τις μεταβο¬ 
λές της υπηρεσιακής κατάστασης και το πειθαρχικό δί¬ 
καιο, εφαρμόζονται για όλο το προσωπικό, οι διατάξεις 
των σχετικών νόμων και τα διατάγματα που ισχύουν κάθε 
φορά και που διέπουν τα αυτοδιοικούμενα Νομικά 
Πρόσωπα και τα Ωδεία. 

2. - Δεν προσλαμβάνεται κανένα πρόσωπο για εκπαι¬ 
δευτικό έργο, αν δεν υπάρχει προηγούμενη αναγνώριση 
του δικαιώματος του να διδάσκει από το αρμόδιο 
Υπουργείο Πολιτισμού. 

Άρθρο 10ο 

1. - Σε εξαιρετικές περιπτώσεις προσλαμβάνεται προ¬ 
σωπικό και σύμφωνα με τις ισχύουσες διατάξεις. 

2. - Για ειδική διδασκαλία, σεμινάρια διδασκόντων, ειδι¬ 
κή προετοιμασία για εξετάσεις ή συναυλίες, είναι δυνατόν 

να προσλαμβάνονται έκτακτοι ωρομίσθιοι ή κατ’ αποκοπή 

ή με μισθό καλλιτέχνες, διακεκριμένοι μουσικοί και διδά¬ 
σκοντες Έλληνες ή αλλοδαποί. Οι αλλοδαποί θα προ¬ 
σλαμβάνονται με τη ρήση του ειδικού Νόμου. 

3. - Οι διδάσκοντες στο Ωδείο μπορούν να παρακολου¬ 
θούν μουσικά σεμινάρια σε άλλες πόλεις, όταν κρίνεται α¬ 


παραίτητο. Επίσης μπορούν να μετεκπαιδεύονται σε α¬ 
νώτερα Ελληνικά ή ξένα ιδρύματα. Η παρακολούθηση σε¬ 
μιναρίων που οργανόνονται στην έδρα του Ωδείου για δι¬ 
δάσκοντες σ’ αυτό, είναι υποχρεωτική γι’ αυτούς. 

Άρθρο 11ο 

ΟΡΧΗΣΤΡΕΣ - ΧΟΡΩΔΙΕΣ 

Το Δημοτικό Ωδείο Καρδίτσας συγκροτεί ορχήστρα 
Δωματίου και Χορωδίες για εκπαιδευτικούς και καλλλιτε- 
χνικούς σκοπούς. Η λειτουργία τους διέπεται από τον 
σχετικό Κανονισμό του Ωδείου και τις αποφάσεις του 
Διοικητικού Συμβουλίου. Η σχετική πρόσληψη θα γίνεται 
πάντοτε με τις σχετικές ισχύουσες διατάξεις. 

Άρθρο 12ο 

ΠΕΡΙΘΑΛΨΗ 

Το προσωπικό του Δημοτικού Ωδείου Καρδίτσας, διοι¬ 
κητικό και εκπαιδευτικό, ασφαλίζονται σε αντίστοιχο α¬ 
σφαλιστικό φορέα ανάλογα με τη σχέση εργασίας του. 

Άρθρο 13ο 

ΑΡΜΟΔΙΟΤΗΤΕΣ ΔΙΟΙΚΗΣΗΣ ΚΑΙ ΥΠΗΡΕΣΙΩΝ 

1. - Το Δημοτικό Ωδείο Καρδίτσας διοικείται από το 
Διοικητικό Συμβούλιο του. Διευθύνεται από τον 
Διευθυντή του Ωδείου. Η διοικητική εργασία διεκπαιραιώ- 
νεται από τη Διοικητική Υπηρεσία. Το εκπαιδευτικό έργο 
ασκείται από την Εκπαιδευτική Υπηρεσία. 

2. - Προϊστάμενος της Διοικητικής Υπηρεσίας είναι ο 
Γραμματέας, που είναι και υπεύθυνος για την καλή λει¬ 
τουργία της. Στη Διοικητική Υπηρεσία ανήκουν τα γρα¬ 
φεία: α) Γραφεία και β) Βοηθητικού προσωπικού. 

3. - Αρμοδιότητες των γραφείων είναι: Γραφείο 
Γραμματείας. Επιμελείται: α) Την τήρηση των πρακτικών 
των συνεδριάσεων του Διοικητικού Συμβουλίου και την έ¬ 
γκαιρη υποβολή των αποφάσεων στις προϊστάμενες αρ¬ 
χές. Παρακολουθεί την έγκριση των αποφάσεων και ενη¬ 
μερώνει τα σχετικά βιβλία και κοινοποιεί τις αποφάσεις σε 
ενδιαφερομένους, β) Παραλαμβάνει την αλληλογραφία 
και την κατανέμει στις υπηρεσίες αφού την πρωτοκολλή¬ 
σει, διενεργεί την αλληλογραφία με τρίτους και τηρεί το 
αρχείο, γ) Τηρεί το μητρώο όλου του προσωπικού του 
Ωδείου εκπαιδευτικού και διοικητικού, τακτικού και έκτα¬ 
κτου και παρακολουθεί την εξέλιξή τους, προσμετράειτο 
χρόνο υπηρεσίας τους και καταχωρεί κάθε υπηρεσιακή 
μεταβολή τους, δ) Τηρεί βιβλίο παρουσίας εκπαιδευτικού 
και διοικητικού προσωπικού και παρακολουθεί την κανο¬ 
νική προσέλευση όλων, ε) Δέχεται αιτήσεις και προωθεί 
στο Γραμματέα και το Διοικητικό συμβούλιο κάθε ζήτημα 
αρμοδιότητας τους, στ) Κάνει τις εγγραφές των μαθητών 
σύμφωνα με τις αποφάσεις του Διοικητικού Συμβουλίου 
και τις σχετικές διατάξεις, ζ) Τηρεί το μαθητολόγιο, πα¬ 
ρακολουθεί την ενημέρωση των βιβλίων σπουδώντων μα¬ 
θητών και υποβάλει στο Υπουργείο Πολιτισμού και 
Επιστημών μαθητολόγιο, πίνακες και καταστάσεις σύμ¬ 
φωνα με τους σχετικούς νόμους. Επιμελείται την έγκαιρη 
είσπραξη των εσόδων του Ωδείου από όλες τις πηγές: εγ¬ 
γραφές και δίδακτρα μαθητών, δικαίωμα μελέτης ή ενοι¬ 
κίων, φόρος δημοσίων θεαμάτων, εισφορά Δήμου, εισφο¬ 
ρά Υπουργείου Πολιτισμού και Επιστημών, δωρεές και ε¬ 
πιχορηγήσεις. Τηρεί τα λογιστικά βιβλία, και 
παρακολουθεί τις πληρωμές του προσωπικού και κάθε 
δαπάνης του Ωδείου με βάση τους νόμους και τις αποφά¬ 
σεις του Διοικητικού Συμβουλίου, που ενεργεί το ταμείο 
του Δήμου. 

Καταρτίζειτον προϋπολογισμό και παρακολουθεί την ε¬ 
ξέλιξή του ενημερώνει έγκαιρα τον Πρόεδρο για να απο¬ 
φεύγονται υπερβάσεις και συντάσσει τον οικονομικό α¬ 
πολογισμό. Τηρεί βιβλίο οργάνων, βιβλιοθήκης, πινακο¬ 
θήκης και γενικά του υλικού του Ωδείου, μονίμου και 
αναλώσιμου. 

Άρθρο 14ο 
ΔΙΕΥΘΥΝΤΗΣ 

1. -Ο Διευθυντής του Δ.Ω.Κ. διευθύνει το Ωδείο και ε¬ 
ποπτεύει τη λειτουργία της Διοικητικής και Εκπαιδευτικής 
Υπηρεσίας του, ειδικότερα: 

α) Διευθύνει, εποπτεύει και ρυθμίζει τις διάφορες εργα¬ 
σίες. β) Παρακολουθείτην εργατικότητα και την απόδοση 
του προσωπικού, εφαρμόζει το Νόμο, και τον Κανονισμό, 
γ) Καταρτίζει σε συνεργασία με τους καθηγητές τα προ¬ 
γράμματα διδασκαλίας και διδακτέας ύλης, δ) Μεριμνά 
για την τήρηση των ωρών διδασκαλίας, ώστε η διδασκα¬ 
λία να γίνεται κατά τον καλλίτερο τρόπο και να βρίσκεται 
πάντοτε σε υψηλή ποιοτική στάθμη, και φροντίζει για την 
βελτίωση των προγραμμάτων, ε) Συμμετέχει στις συνε¬ 
δριάσεις του Διοικητικού Συμβουλίου χωρίς ψήφο και ει- 
σηγείται θέματα της αρμοδιότητάς του. στ.) 
Παρακολουθεί την τήρηση του ωραρίου εργασίας του 
προσωπικού που είναι πάντοτε σύμφωνο με το νόμο περί 
Ωδείων για το εκπαιδευτικό προσωπικό, με το ωράριο δη¬ 
μοτικών υπηρεσιών, για το προσωπικό της Γραμματείας 
και σύμφωνα με τις αποφάσεις του Διοικητικού 
Συμβουλίου, ζ) Εισηγείται στον Πρόεδρο και το Δ.Σ. επι¬ 
βολή κυρώσεωντων υπαλλήλων ή μαθητών που διαπράτ- 
τουν πειθαρχικά παραπτώματα και που αρμόδιος να τους 
τιμωρήσει πειθαρχικά είναι ο Πρόεδρος ή το Δ.Σ. η) Μετη 
λήξη κάθε σχολικής χρονιάς συντάσσει έκθεση για κάθε 
διδάσκοντα τακτικό ή έκτακτο, όπου αναφέρεται σχετικά 
με την απόδοσή του στην διδασκαλία, την ποιότητα της 
εργασίας του το ποσοστό μαθητών του που βραδυπο- 
ρούν, που προχωρούν κανονικά ή προχωρούν γρήγορα, 
την κανονική ή μη προσέλευσή του στο Ωδείο για διδα¬ 
σκαλία, τηντήρηση του χρόνου διδασκαλίας κ.λ.π., τη συ¬ 
μπεριφορά του στους μαθητές, το ενδιαφέρον του για 
μουσικές ή άλλες εκδηλώσεις στο φάκελλο κάθε διδά¬ 
σκοντα και υπογράφονται από το Διευθυντή και τον 
Πρόεδρο ή το Γ ενικό Γ ραμματέα. θ) Υπογράφει τους τίτ¬ 
λους σπουδών, τα μαθητολόγια και κάθε έγγραφο σχετι¬ 
κό με τη διδασκαλία και τη λειτουργία των σχολών, ι) 
Μεριμνά να υποβάλλονται έγκαιρα στο Υπουργείο 
Πολιτισμού και Επιστημών τα μαθητολόγια και κάθε υπο¬ 
χρεωτική κατάσταση, ια) Ρυθμίζειτοχρόνο διάρκειαςτων 
εξετάσεων, τη συγκρότηση των προβλεπόμενων 
Επιτροπών, την έγκαιρη ενημέρωση του Υπουργείου 
Πολιτισμού και Επιστη μών και γενικά κατευθύνει κάθε μέ¬ 
τρο απαραίτητο για την κανονική και νόμιμη διεξαγωγή 
των εξετάσεων, ιβ) Ρυθμίζει το χρόνο και τρόπο επιδείξε¬ 
ων συναυλιών και άλλων εμφανίσεων μαθητών, καθηγη¬ 
τών χορωδίας, φιλαρμονικής ορχήστρας του Ωδείου σε 
συνεργασία με το Δ.Σ. 

2 - Επειδή ο Διευθυντής του Ωδείου είναι επιφορτι¬ 
σμένος με διοικητικό έργο, οι ώρες διδασκαλίας που ε¬ 
πωμίζεται είναι μειωμένες. Αυτός διδάσκει υποχρεωτικά 
15 ώρες τη βδομάδα. Αν οι ανάγκες του Ωδείου το απαι¬ 
τούν και ο ίδιος το επιθυμεί, είναι δυνατό να διδάξει ως 10 
ακόμα ώρες τη βδομάδα υπερωριακά. 

3-Εισηγείται στο Δ.Σ. θέματα του Ωδείου που αφορούν 


την εξύψωση του ιδρύματος και την εύρυθμη λειτουργία 
του και προωθεί στο Δ.Σ. ζητήματα που απαιτούν την α¬ 
πόφασή του. 

4 - Γ ενικά ο Διευθυντής είναι υπεύθυνος και υπόλογος 
απέναντι στο Δ.Σ. για την εύρυθμη λειτουργίατου Ωδείου. 

Άρθρο 15ο 
ΔΙΔΑΣΚΟΝΤΕΣ 

1. - ΚΑΘΗΓΗΤΕΣ: Διδάσκουν το μάθημα της ειδικότη¬ 
τάς τους σε μαθητές οποιοσδήποτε στάθμης κατά προτί¬ 
μηση όμως σε μαθητές της Ανώτερης και σε όσους πτυχι- 
ούχους πάνε για δίπλωμα. 

2. - ΔΑΣΚΑΛΟΙ: Διδάσκουν το μάθημα της ειδικότητάς 
τους σε μαθητές οποιοσδήποτε στάθμης. Μπορούν να δι¬ 
δάξουν ως και σε μαθητές που πάνε για πτυχίο. 

3. - ΕΠΙΜΕΛΗΤΕΣ: Διδάσκουν επικουρικά, με την επί¬ 
βλεψη του καθηγητή σε Προκαταρκτική κατώτερη και 
Μέση τάξη. 

4. - Η τοποθέτηση των καθηγητών δασκάλων και επιμε¬ 
λητών στις θέσεις τους γίνεται με γνωμάτευση του 
Διευθυντή του Δ.Ω.Κ. και απόφαση του Προέδρου που ε¬ 
πικυρώνονται απαραίτητα από το τμήμα Μουσικής του 
Υπουργείου Πολιτισμού και Επιστημών. 

Άρθρο 16ο 

1. - Οι διδάσκοντες καταρτίζουν τα προγράμματα διδα¬ 
σκαλίας σε συνεργασία με το Διευθυντή και διδάσκουν 
σύμφωνα με τους σχετικούς κανονισμούς. 

2. - Βαθμολογούν τους μαθητές. Τηρούν βιβλίο ύλης 
που ενημερώνεται κάθε τρίμηνο και σημειώνουν στις πα¬ 
ρατηρήσεις κάθε τι σχετικό με την πρόοδο των μαθητών 
τους. 

3. -0 Διευθυντής και όλο το διδακτικό προσωπικό του 
Ωδείου αποτελούν το Σύλλογο Καθηγητών του 
Δημοτικού Ωδείου Καρδίτσας. Πρόεδρος του Συλλόγου 
είναι ο Διευθυντής και γραμματέας ένας από τους νεώτε- 
ρους επιμελητές που ορίζεται από το Διευθυντή. 

4. - Η διοίκηση του Ωδείου καλεί σε συνέλευση το διδα¬ 
κτικό προσωπικό του Ωδείου, τουλάχιστον κάθε τρίμηνο 
για ανακοινώσεις, ανταλλαγή απόψεων για θέματα γενι¬ 
κότερου ενδιαφέροντος του Ωδείου ή ειδικά για θέματα 
βελτίωσης της διδασκαλίας και οργάνωσης εκδηλώσεων. 
Στις συνελεύσεις αυτές προεδρεύει ο Γραμματέας. 

5. - Οι διδάσκοντες μετέχουν υποχρεωτικά σε σεμινά¬ 
ρια που οργανώνει το Ωδείο. Παρακολουθούν τις συναυ¬ 
λίες και τις άλλες καλλιτεχνικές εκδηλώσεις διδασκόντων 
και μαθητών κ.λ.π. 

Άρθρο 17ο 

1. -Το εργατοτεχνικό προσωπικό επιφορτίζεται μετις υ¬ 
πηρεσίες που αφορούν την καθαριότητα της αίθουσας 
συναυλιών, των αιθουσών διδασκαλίας, των διαδρόμων, 
της σκάλας, των λουτρών, και των άλλων χώρων του 
Δημοτικού Ωδείου. 

2. - Η υπηρεσία διεξάγεται με βάρδιες, έτσι ώστε σε ό¬ 
λες τις ώρες λειτουργίας του σχολείου να υπάρχει πάντο¬ 
τε μία καθαρίστρια. 

3. - Η καθαρίστρια της υπηρεσίας ανοίγει το Ωδείο του¬ 
λάχιστον μισή ώρα πριν αρχίσουν τα μαθήματα. 

4. - Η απογευματινή καθαρίστρια μετά τη λήξη των μα¬ 
θημάτων ελέγχει εν είναι σκεπασμένα τα πιάτα και αν βρί¬ 
σκονται στη θέση τους τα διάφορα όργανα. 

5. - Ασφαλίζει τα παράθυρα και κλείνει το Ωδείο. 




Άρθρο 18ο 

Λεπτομερέστερα ρυθμίζονται τα ζητήματα του Ωδείου 
Διοικητικά και εκπαιδευτικά με τον Εσωτερικό Κανονισμό 
Λειτουργίας του Δ.Ω.Κ. 

Άρθρο 19ο 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δημοτικού 
Ωδείου Καρδίτσας, το ύψος της οποίας δεν μπορεί να 

προσδιορισθεί. , _ 

Η παρούσα απόφαση να δημοσιευθει στην Εφημερίδα 

της Κυβερνήσεως. 

Καρδίτσα, 22 Οκτωβρίου 1996 

Με εντολή Γεν. Γραμματέα Περιφ. Θεσσαλίας 
Ο Αναπλ. Περιφ. Δ/ντή 
ΕΜΜΑΝ. ΑΝΤΙΜΗΣΑΡΗΣ 
-♦- 

Αοιθ. οικ. 3885 

Χορήγηση άδειας άσκησης επαγγέλματος Κοινωνικού 
Λειτουργού στην Μπουχώρη Αντιγόνη. 

Ο ΝΟΜΑΡΧΗΣ ΛΑΡΙΣΑΣ 

Με τη 3743/31.10.1996 απόφαση του Νομάρχη 
Λάρισας, που εκδόθηκε σύμφωνα με τις διατάξεις του 
Ν.Δ. 4018/1959, του άρθρου 24 του Ν. 12/1975, του άρ¬ 
θρου 19 του Ν. 1763/1988, του Π.Δ. 23/1992 και του Π.Δ. 
93/1993, χορηγήθηκε στην Μπουχώρη Αντιγόνη του 
Ιωάννη άδεια άσκησης επαγγέλματος Κοινωνικού λει¬ 
τουργού για ναπαρέχειτις υπηρεσίεςτης σταπλαίσια ορ¬ 


γανωμένων Κοινωνικών Υπηρεσιών του Δημοσίου και 
Ιδιωτικού Τομέα. 

Λάρισα, 31 Οκτωβρίου 1996 

Ο Νομάρχης 

I. ΦΛΩΡΟΣ 

-♦— : - 

Αριθ. 16944 

Διάλυση της Διαδημοτικής Επιχείρησης «ΡΑΔΙΟ 5». 

Ο ΠΡΟΪΣΤΑΜΕΝΟΣ ΠΕΡ/ΚΗΣ Δ/ΣΗΣ ΠΕΙΡΑΙΑ 

Έχοντας υπόψη: 

1. Την αριθμ. 19956/1.4.1988 απόφαση του Υπουργού 
Εσωτερικών περί συστάσεως της Διαδημοτικής 
Επιχείρησης «ΡΑΔΙΟ 5». 

2. Τις διατάξεις των άρθρων 277 έως 284 του Δημοτικού 
και Κοινοτικού Κώδικα (Π.Δ. 410/95) και 

3. Τις αριθμ. 183/96, 95/96, 248/96-311 και 415/96 και 
258/96 αποφάσεις των Δημοτικών Συμβουλίων 
Περάματος, Δραπετσώνας, Κερατσινίου, Κορυδαλλού 
και Νίκαιας με τις οποίες εγκρίνεται η διάλυση της 
Διαδημοτικής Επιχείρησης «ΡΑΔΙΟ 5», αποφασίζουμε: 

Την διάλυση της Διαδημοτικής Επιχείρησης «ΡΑΔΙΟ 5». 

Η απόφαση αυτή να δημοσιευθει στην Εφημερίδα της 
Κυβερνήσεως. 

Πειραιάς, 30 Οκτωβρίου 1996 

Με εντολή Γεν. Γρ. Περιφ.Δ/σης 

Ο Προϊστάμενος 
ΣΠ. ΔΗΜΗΤΡΑΚΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



